ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
نتن گڈکری نے کھادی کے لئے ڈیزائن اورپروڈکٹ ڈیولپمنٹ سینٹرس کے قیام پرتبادلہ خیال کے لئے میٹنگ کی صدارت کی
ڈیزائن ہاوسیز کھادی ڈیزائن کو جدید بنانے میں مددگارثابت ہوں گے
ٹاپ ڈیزائنروں نے میٹنگ میں شرکت
نئی دہلی ،25ستمبر :بہت چھوٹی ، چھوٹی اور متوسط درجے کی صنعتوں کی وزارت کے تحت کھادی اورویلیج انڈسٹری کارپوریشن  نے ملک بھرمیں نیشنل ڈیزائن اورپروڈکٹ ڈیولپمنٹ سینٹرزکے قیام کی تجویز پیش کی ہے تاکہ بازارکی طلب کے مطابق کھادی اداروں کے لئے جدیدڈیزائن تیارکرنے کا راستہ ہموارکیاجاسکے ۔ ایم ایس ایم ای اور صنعت ٹرانسپورٹ اورشاہراہوں کے وزیر جناب نتن گڈکری نے آج نئی دہلی میں منعقد ایک اجلاس کی صدارت کی تاکہ اس سلسلے میں طریقہ کار اورآگے بڑھنے پرتبادلہ خیال کیاجاسکے ۔سکریٹری ایم ایس ایم ای ڈاکٹرارون کمارپانڈا، سکریٹری ٹیکسٹائل جناب روی کپور ، چیئر مین کے وی آئی سی ، جناب وی کے سکسینہ ، معروف ڈیزائنرمحترمہ ریتو بیری ، جناب روہت بال ، جناب جے جے ولایا، جناب رگھوویندرراٹھواور ایم ایس ایم ای اورٹیکسٹائل کی وزارتوں ، کے وی آئی سی ، نیشنل انسٹی ٹیوٹ آف ڈیزائن  اورنیشنل انسٹی آف فیشن ٹیکنالوجی کے سینیئر افسران نے میٹنگ میں شرکت کی ۔
اس موقع پرخطاب کرتے ہوئے جناب گڈکری نے کہاکہ کھادی کی پیداوار اور اس کی فروخت کو زیادہ سے زیادہ کرنے اوراسے ایک عالمی برانڈ بنانے کے لئے ضرورت ہے کہ روایت سے سمجھوتہ کئے بغیراس کے ڈیزائن کو مزید جدید بنایاجائے ۔ انھوں نے کہاکہ ملک کے نوجوانوں کے لئے کھادی کو پرکشش بنانے کی ضرورت ہے ۔ پروڈکٹ ڈیزائن صارفین کی پسند اور مانگ سے ہم آہنگ ہونا چاہیئے اور موسم کی صورت حال اورمقامی ڈیزائن وغیرہ جیسے مقامی اورعلاقائی ترجیحات اورضروریات کو مدنظررکھنا چاہیئے ۔
مجوزہ ڈیزائن ہاوسیزبازارکی طلب کے مطابق مصنوعات تیارکرنے میں کھادی اداروں کے لئے راستہ ہموارکریں گے ۔ ڈیزائن ہاوس کا بنیادی رول تازہ ترین ڈیزائن رجحانات کی نشاندہی کرنا ، صارفین کی ضروریات کے مطابق انھیں اختیارکرنا اور انھیں مصنوعات میں بدلنے کے لئے متعدد جانچ اور نظرثانی سرگرمیوں کو انجام دینا ہوگا۔ ڈیزائن ہاوس صارفین کے اعتماد کو حاصل کرنے میں کھادی کے لئے مددگارثابت ہوگااوراس کے نتیجے میں پیداوارمیں اضافہ ہوگا اورروزگارپیداہو ں گے ۔
جناب گڈکری نے ڈیزائنروں سے کہاکہ وہ اس سلسلے میں مزید تبادلہ خیال کے لئے کے وی آئی سی اور ایم ایس ایم ای کی وزارت کو اپنی آرأ اورتجاویز بھیجیں ۔
کے وی آئی سی نے 4ڈیزائن ہاوسیزیعنی ملک کے مشرقی ، مغربی ، شمال اورجنوبی حصوں میں ایک ایک ڈیزائن ہاوس کے قیام کی تجویز پیش کی ہے ۔ اس کے علاوہ شمال مشرق میں بھی ایک ڈیزائن ہاوس قائم کرنے کی تجویز پیش کی ہے ۔ یہ ڈیزائن ہاوسیز بی اوٹی موڈ یاآوٹ سورسنگ بنیاد پرہوسکتے ہیں ۔ تاہم ان مسائل پرتبادلہ خیال اگلی میٹنگوں میں کیاجائے گا۔
ٹیکسٹائلز کی وزارت
کپڑے کی صنعت کی وزارت نے کپاس کی پوری ویلیوچین کے مختلف شراکت دارو ں سے رابطہ قائم کیاہے تاکہ ان کے مفادات میں ہم آہنگی پیداکی جاسکے
ٹیکسٹائلز کی وزیرمملکت محترمہ درشنا جردوش نے آج راجیہ سبھا میں ایک تحریری جواب میں یہ جانکاری فراہم کی ہے ۔
بھارت میں وافرمقدارمیں کپاس کی پیداوارہوتی ہے اوریہاں کھپت سے زیادہ کپاس کی پیداوار ہوتی ہے ۔ کپاس کے سال  کے اوپننگ اسٹاک کے تخمینے کو ذہن میں رکھتے ہوئے ، ملک میں کپاس اورکپاس یاسوتی دھاگے کی کوئی قلت نہیں ہے ۔
سال 2017سے کپاس کی سال درسال قیمتیں درج ذیل ہیں ۔
|
|
اوسط گھریلو شرحیں
|
|
فصل کا سال
روپے /کینڈی
|
|
2017-18
|
|
42,500
|
|
2018-19
|
|
44,100
|
|
2019-20
|
|
37,700
|
|
2020-21
|
|
46,900
|
|
2021-22
|
|
70,200
ٹیکسٹائلز کی وزارت کپاس اور سوتی دھاگے کی قیمتوں کے تعلق سے کپاس کی تمام ویلیوچین کے مختلف شراکت داروں کے ساتھ مسلسل رابطہ قائم کررکھا ہے تاکہ ان کے مفادات میں ہم آہنگی پیداکی جاسکے ۔ قیمتوں پرمانگ اورسپلائی کی منڈی کی قوتوں کی وجہ سے اثرپڑتاہے ۔ اس کے علاوہ چونکہ کپاس ، بین الاقوامی طورپرتجارت والی اشیاء ہے ، اس لئے اس کی قیمتوں پربین الاقوامی منڈیوں میں قیمتوں کی وجہ سے بھی اثرپڑتاہے ۔ ٹیکسٹائلز اور کپڑے کے ملبوسات کی برآمدات اپریل –جنوری 22-2021کے دوران 34.459ارب امریکی کے بقدر برآمدات کے مقابلے 49فیصد کا اضافہ درج ہواہے ۔
زراعت اور کاشتکاروں کی فلاح و بہبود کی وزارت
مٹی کی زرخیزی کا قومی پروجیکٹ
مٹی کی زرخیزی اور پیدواریت پر قومی پروجیکٹ ،چوہدویں مالی کمیشن کی مدت کے دوران زرعی شعبہ میں سبز انقلاب –کرشنوتی کے تحت ایک سرپرست اسکیم ’ پائیدار زراعت کےلئے قومی مشن ‘کی ایک ذیلی اسکیم تھی ۔اب اسےپندرہویں مالی کمیشن کی مدت کے دوران راشٹریہ کرشی وکاس یوجنا  اسکیم کےلئے مٹی کی زرخیزی کے ایک جزو کے طورپر نافذ کیا جارہا ہے۔ راشٹریہ کرشی وکاس یوجنا  اسکیم کا مٹی کی زرخیزی کا جزو ایک مسلسل اسکیم ہے جس کا مقصد کیمیائی کھادوں، نامیاتی کھادوں اور حیاتیاتی کھادوں کے مشترکہ استعمال کے ذریعے مٹی کی جانچ پر مبنی انٹیگریٹڈ نیوٹرینٹ مینجمنٹ  کو فروغ دینا ہے۔ آئی این ایم نظام کے فروغ سے کیمیائی کھادوں کی کھپت میں کمی اور پودوں کے غذائی اجزاء کے نامیاتی ذرائع کے استعمال میں اضافہ متوقع ہے، جس کے نتیجے میں مٹی کی زرخیزی اور غذائی اجزاء کے استعمال کی کارکردگی میں بہتری آئے گی۔
محکمہ کی طرف سے بجٹ تخمینہ پچھلے سال کی اصل ریلیز اور موجودہ سال میں متوقع طلب کی بنیاد پر تیار کیا جاتا ہے۔ تاہم، فنڈز کی اصل ریلیز مختلف قابل عمل شرائط پر منحصر ہے جیسے پہلے جاری کیے گئے فنڈز کا استعمال، یوٹیلائزیشن سرٹیفکیٹ جمع کرانا، فزیکل-مالی پیش رفت کی وصولی، ریاستوں/مرکز کے زیر انتظام علاقوں کے حکومت ہند کے متعلقہ رہنما خطوط کے مطابق ریاستی حصہ داری کی تعمیل کی رسید وغیرہ۔ قابل عمل شرائط کی عدم تکمیل ریاستوں / مرکز کے زیر انتظام علاقوں کو جاری فنڈز پر منفی اثر ڈالتی ہے۔
مختلف وجوہات سے ،ریاستوں کے ذریعہ فنڈز کا مطالبہ ،تمام پہلوؤں کو مرتب کرنا، اور ریاستوں کو فنڈز کا اجراء 2021-22 کے دوران سست تھا، جس کی وجہ سے بی ای اسٹیج پر مختص رقم 350.00 کروڑ روپے سے کم ہو کر آر ای مرحلے میں 100.00 کروڑ روپے ہو گئی۔
یہ معلومات زراعت اور خاندانی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی ہے۔
ٹیکسٹائلز کی وزارت
ہندوستان نے عالمی یوم کپاس کے موقع پر 5فریقی ملکوں کے لئے کاٹن تکنیکی امدادی پروگرام  کا اعلان کیا
ٹیکسٹائل کی وزیر اسمرتی ایرانی نے جنیوا میں عالمی یوم کپاس کے موقع پر عالمی تجارتی ادارہ سے خطاب کیا
عالمی یوم کپاس، ایک عالمی شے کی حیثیت سے کاٹن کی اہمیت کو تسلیم کرنے کا ایک موقع ہے:اسمرتی زوبین ایرانی
اسمرتی زوبین ایرانی جنیوا میں عالمی یوم کپاس کے پروگرام میں اظہار خیال کرتی ہوئیں
نئی دہلی،07؍اکتوبر2019:ٹیکسٹائل کی مرکزی وزیر محترمہ اسمرتی زوبین ایرانی نے کہا ہے کہ ہندوستان ،افریقہ کے ساتھ بالخصوص کپاس کے شعبے میں،طویل مدتی ترقیاتی شراکت داری قائم کرنے کی تئیں عہد بستہ ہے۔محترمہ اسمرتی ایرانی نے کہا کہ اس کے لئے ہندوستان آج جنیوا میں پاٹنرز کانفرنس میں افریقہ کے لئے کاٹن تکنیکی امدادی پروگرامکے دوسرے مرحلے کی شروعا ت کا اعلان کرے گا۔پانچ برس تک جاری رہنے والے دوسرے مرحلے کے اس پروگرام کو حجم اور کوریج کے لحاظ سےمزید تیز رفتا ربنایا جائے گا اور اس کومزید پانچ ملکوں ، مالی، گھانا، ٹوگو، زامبیا اور تنزانیہ میں متعارف کرایا جائے گا۔کاٹن ٹی اے پی پروگرام اب 11افریقی ملکوں کا احاطہ کرے گا۔ اس میں کاٹن کے چار اہم ممالک  شامل ہیں۔ ہندوستان نے 2012 سے لے کر 2018 ء تک بینن ، برکینا فاسو، چاڈ، ملاوی، نائیجیریا اور یوگانڈا پر مشتمل چھ افریقی ممالک کے لئے کاٹن کے لئےایک تکنیکی امدادی پروگرامکو نافذ کیا ہے۔
محترمہ اسمرتی زوبین ایرانی نے مزید کہا کہ ہندوستان، کسانوں کی تربیت اور صلاحیت سازی کے ذریعے،نیزسائنسدانوں،سرکاری عہدیداروں اور صنعت کے نمائندوں اور کاٹن سے متعلق بنیادی ڈھانچے کی تعمیر کے ذریعے افریقہ میں کپاس کی کاشت اور کاٹن ویلیو چین کے ٹیکسٹائل کے حصے دونوں کو مستحکم کرنے کے لئے امداد فراہم کرنے کے لئے بامعنی طریقے سے مصروف عمل ہے۔
دنیا بھر میں کپاس کی پیداواراور کھپت کرنے والے سب سے بڑے ملکوں میں سے ایک ہندوستان،ایک عالمی شے کی حیثیت سے کاٹن کی اہمیت کو تسلیم کرنے کے ایک موقع کی حیثیت سے عالمی یوم کپاس کی حمایت کرتا ہے۔علاوہ ازیں ہندوستان، کپاس کو ترقی پذیر ممالک میں چھوٹے اور حاشیہ پر رہنے والے کروڑوں کسانوں کے لئے ذریعہ معاش کا ایک وسیلہ تصور کرتا ہے۔محترمہ زوبین ایرانی نے یہ بات آج جنیوا میں عالمی یوم کپاس کے افتتاحی اجلاس سے خطاب کرتے ہوئے کہی۔
محترمہ اسمرتی زوبین ایرانی نے کہا کہ یہ بات نہایت ہی مناسب ہے کہ مہاتما گاندھی کو عالمی یوم کپاس اور پہلے عالمی یوم کپاس کی تقریب منانے کے لئے ایک مثالی شخصیت کی حیثیت سے منتخب کیا گیا ہے۔ہندوستان مہاتماگاندھی کے چرکھےکا نقش ثانی عالمی تجارتی ادارہ کوبطور تحفہ پیش کرے گا۔ انہوں نے یہ بھی مطلع کیا کہ ہندوستان کے قومی ایوارڈ یافتہ بُنکر پِتّا راملو کے ذریعے چرکھا چلانے کی براہ راست نشریہ کا اہتمام کیا جائے گا۔
ٹیکسٹائل کی وزیر نے مزید مطلع کیا کہ کپاس کی زراعت اور گھریلو کاٹن ٹیکسٹائل انڈسٹری بدستور ہندوستان کی معیشت کے اہم ستونوں میں سے ایک ستون ہے۔8 ملین چھوٹے اور حاشیہ پر رہنے والے کپاس کے کاشتکاروں کے حامل ملک کی حیثیت سے ہندوستان ترقی پذیر ممالک میں کپاس کے سیکٹر میں درپیش چیلنجوں کے تئیں کافی حساس ہے اور ہندوستان ڈبلیو ٹی او کے ان معاہدوں کے عدم توازن اور بے جوڑ پن کو ختم کرنے کے لئے بھی ایک اہم جزو ہے، جو عالمی سطح پر کپاس کے بازاروں کے زوال کا سبب بنتے ہیں۔
محترمہ اسمرتی زوبین ایرانی نے امید ظاہر کی کہ عالمی یوم کپاس، کاٹن ایکو سسٹم میں اختراعی اقدامات کو اجاگرکرنے اور کاٹن کی مزید ترقی کے لئے تعاون فراہم کرے گا۔
امور صارفین، خوراک اور عوامی تقسیم کی وزارت
ایف سی آئی ملک بھر میں غذائی اجناس کے ذخیرے کے لئے 2199گودامو چلا رہا ہے
نئی دہلی:11؍فروری2022:
صارفین امور ، غذا اور عوامی تقسیم نظام کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ صلاحیت میں اضافہ ایک مستقل عمل ہے۔فوڈ کارپوریشن آف انڈیا ذخیرہ کرنے کی صلاحیت کا مسلسل تجزیہ و نگرانی کرتا ہے اور ذخیرے کے وقفے کے تجزیے کی بنیاد پر ذخیرے کی صلاحیت کی تعمیر؍کرایے پر کیا جاتا ہے۔ایف سی آئی نے درج ذیل اسکیموں کے توسط سے اپنی صلاحیتوں میں اضافہ کیا ہے:
نجی کاروباری گارنٹی اسکیم
سینٹرل سیکٹر اسکیم
پبلک پرائیویٹ شراکت داری موڈ کے تحت سائلو کی تعمیر
سینٹر ل ویئرہاؤسنگ کارپوریشن ؍اسٹیٹ ویئر ہاؤسنگ کارپوریشن؍ریاستی ایجنسیوں سے گودام کرایے پر لینا
پرائیویٹ ویئر ہاؤسنگ اسکیمکے ذریعے گودام کرایے پر لینا
یکم جنوری 2022ء کی صورتحال کے مطابق ایف سی آئی ملک بھر میں غذائی اجناس کے ذخیرے کے لئے 2199 گودام  چلا رہا ہے۔یکم جنوری 2022ء کو ایف سی آئی کے پاس دستیاب اسٹوریج اکائی کی ریاست وار تعداد ضمیمہ نمبر 1میں منسلک ہے۔
ضمیمہ-1
یکم جنوری 2022ء کے مطابق ایف سی آئیکے پاس دستیاب اسٹوریج اکائی کی ریاست وار تعداد
|
|
نمبر شمار
|
|
خطہ
|
|
گوداموں کی کل تعداد
|
|
1
|
|
بہار
|
|
80
|
|
2
|
|
جھارکھنڈ
|
|
48
|
|
3
|
|
اُڈیشہ
|
|
46
|
|
4
|
|
مغربی بنگال
|
|
30
|
|
5
|
|
سکم
|
|
2
|
|
6
|
|
ارونا چل پردیش
|
|
15
|
|
7
|
|
آسام
|
|
40
|
|
8
|
|
منی پور
|
|
9
|
|
9
|
|
ناگا لینڈ
|
|
6
|
|
10
|
|
تریپورہ
|
|
7
|
|
11
|
|
میزورم
|
|
6
|
|
12
|
|
میگھالیہ
|
|
6
|
|
13
|
|
دہلی
|
|
6
|
|
14
|
|
ہریانہ
|
|
297
|
|
15
|
|
ہماچل پردیش
|
|
18
|
|
16
|
|
جموں و کشمیر
|
|
26
|
|
17
|
|
لداخ
|
|
6
|
|
18
|
|
پنجاب
|
|
611
|
|
19
|
|
چنڈی گڑھ
|
|
1
|
|
20
|
|
راجستھان
|
|
173
|
|
21
|
|
اترپردیش
|
|
248
|
|
22
|
|
اترانچل
|
|
20
|
|
23
|
|
آندھرا پردیش
|
|
40
|
|
24
|
|
انڈمان اینڈ نکوبار
|
|
1
|
|
25
|
|
کرناٹک
|
|
62
|
|
26
|
|
لکشدیپ
|
|
1
|
|
27
|
|
کیرالہ
|
|
25
|
|
28
|
|
تمل ناڈو
|
|
68
|
|
29
|
|
پڈوچیری
|
|
3
|
|
30
|
|
تلنگانہ
|
|
72
|
|
31
|
|
چھتیس گڑھ
|
|
63
|
|
32
|
|
گجرات
|
|
36
|
|
33
|
|
دادر اور نگر حویلی
|
|
0
|
|
34
|
|
مدھیہ پردیش
|
|
36
|
|
35
|
|
گوا
|
|
2
|
|
36
|
|
مہاراشٹر
|
|
89
|
|
Total
|
|
2199
ریلوے کی وزارت
ریلوے پروجیکٹوں کے لئے فنڈز کا مختص کیا جانا اور فنڈز کا جاری کیا جانا
نئی دہلی19،مارچ2021
ریلوے، کامرس وصنعت اور صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے آج راجیہ سبھا میں ایک سوال کے تحریری جواب میں بتایا کہ گزشتہ تین سال کے دوران یعنی مالی سال 18-2017، 19-2018 اور 20-2019 کے دوران نئی لائن، گیج کی تبدیلی اور دوہرے کاموں کے لئے بجٹ کا جو کل فنڈ مختص کیاگیا ہے وہ 96425 کروڑ روپے تھا جو سالانہ 31542 کروڑ روپے کا اوسط سالانہ مختص بجٹ ہے۔ جو 14-2009 کے دوران سالانہ 11527 کروڑ روپے کے اوسط سالانہ بجٹ سے 174 فیصد زیادہ ہے۔ نئی لائن، گیج کی تبدیلی اور دوہرے کام کے لئے 21-2020 سال میں جو بجٹ مختص کیاگیا ہے اس میں مزید اضافہ کیاگیا ہے اور یہ اضافہ 35965 کروڑ روپے ہے، جو 14-2009 کے دوران مختص کئے گئے سالانہ بجٹ سے 12 فیصد سے زیادہ ہے۔لاگت، ہونے والے اخراجات، خرچ سمیت جاری پروجیکٹوں کی پروجیکٹ کے اعتبار سے تفصیلات انڈین ریلوے کی ویب سائٹ www.indianrailways.gov.in پر پبلک ڈومین میں دستیاب ہے۔
یکم اپریل 2020 تک 53039 کلو میٹر لمبائی کے ریلوے کے 513 جاری پروجیکٹوں پر لاگت لگ بھگ 7.5 لاکھ کروڑ روپے ہے، جو منظوری، منصوبہ بندی، عمل آوری کے مختلف مرحلوں میں ہیں۔ ان میں سے 10013 کلو میٹر لمبے پروجیکٹ کو شروع کردیاگیا ہے اور مارچ 2020 تک 1.86 لاکھ کروڑ روپے کا خرچ ہوا ہے۔
گزشتہ تین سال کے دوران کل 5534 کلو میٹر لمبے 86 پروجیکٹوں کو مارچ 2020 تک شروع کئے گئے ہیں۔ ان پر 48258 کروڑ روپے کی لاگت آئی ہے۔
...............................................................
ش ح، ح ا، ع ر
19-03-2021
U-2776
(Visitor Counter : 70
وزیراعظم کا دفتر
وزیراعظم 11جنوری 2020 کو کولکاتا کے دوروزہ سرکاری دورے پر جائیں گے
چار تجدید شدہ تاریخی عمارات ملک و قوم کے نام وقف کریں گے
کولکاتا پورٹ ٹرسٹ کے 150ویں یوم تاسیس میں شرکت کریں گے
کولکاتا پورٹ ٹرسٹ کے ریٹائرڈ اور موجودہ ملازمین کی پنشن ضروریات کی تکمیل کریں گے
کولکاتا پورٹ ٹرسٹ کے ریٹائرڈ بزرگ ملازمین کو مبارک باد دیں گے
وزیراعظم جناب نریندر مودی 11 جنوری 2020 کو کولکاتا کے دو روزہ سرکاری دورے پر جائیں گے۔ جناب مودی کا یہ دورہ 12 جنوری 2020 تک جاری رہے گا۔
تاریخی عمارتیں قوم کے نام وقف کریں گے
وزیراعظم 11 جنوری 2020 کو کولکاتا کی چار تجدید شدہ تاریخی عمارات ملک وقوم کے نام وقف کریں گے۔
ان چار تجدید شدہ عمارتوں میں اولڈ کرنسی بلڈنگ دی بیل ویڈرے ہاؤس، دی میٹ کاف ہاؤس اوردی ویکٹوریا میموریل ہال۔ مرکزی وزارت ثقافت نے ان چاروں شاندار تاریخی عمارتوں اور ان کے صحن کی تجدید نو کی ہے۔
حکومت ہند کی وزارت ثقافت وزیراعظم جناب نریندر مودی کی ہدایت پر مختلف میٹروشہروں کی تاریخی یادگاری عمارتوں کے نواح میں واقع ثقافتی مقامات کو فروغ دے رہی ہے۔ان میٹرو شہروں میں کولکاتا، دہلی، ممبئی، احمدآباد اور وارانسی کو اس پروجیکٹ کے تحت فروغ دیا جارہاہے۔
کولکاتا پورٹ ٹرسٹ کی 150 ویں تقریبات
وزیراعظم جناب نریندر مودی اس موقع پر کولکاتا پورٹ ٹرسٹ کے 150 ویں یوم تاسیس کی تقریبات میں بھی شرکت کریں گے۔ یوم تاسیس کی یہ تقریبات 11 اور 12 جنوری 2020 کو اہتمام کی جائیں گی۔
اس موقع پر وزیراعظم جناب نریندرمودی کولکاتا پورٹ ٹرسٹ کے سبکدوش اور موجودہ ملازمین کے پنشن فنڈ میں ہونے والے نقصان کی بھرپائی کے لیے آخری قسط کے طور پر 501 کروڑ روپے کا چیک پیش کریں گے۔
بعد ازاں ایک یادگار تقریب میں وزیراعظم جناب نریندر مودی کولکاتا پورٹ ٹرسٹ کے دو قریب ترین ملازمین کو مبارک باد پیش کریں گے۔
وزیراعظم اس تقریب کے دوران بندرگاہ کاترانہ بھی جاری کریں گے۔ جناب مودی بندرگاہ کی اصل گودی کے مقام پر 150 سالہ یادگاری تنصیب کی ایک تختی کی بھی نقاب کشائی کریں گے۔ وزیراعظم نیتاجی سبھاش ڈرائی ڈاک میں کوچین-کولکاتا شپ ریپیر یونٹ کے بحری جہازوں کی مرمت کی جدید بنائی گئی فیکٹری کا افتتاح بھی کریں گے۔
جناب نریندر مودی کارگو کی بلارکاوٹ نقل وحمل اور اس کے لیے درکار وقت کو کم کرنے کی خاطر کولکاتا ڈاک سسٹم کے او پی ٹی کے ریلوے کے بنیادی ڈھانچے کو وقف کریں گے اور مکمل ریک ہینڈلنگ فیسلٹی کا افتتاح بھی کریں گے۔
وزیراعظم کے او پی ٹی کے ہلدیا ڈاک کمپلیکس میں برتھ نمبر تین کو مشینی بنانے کا آغاز کریں گے۔ اور دریا کے دہانے کی ترقی کی مجوزہ اسکیم کا آغاز کریں گے۔
وزیراعظم سندربن کی 200 قبائلی طالبات کے لیے کوشل وکاس کیندر اور پریتی لتا چھاتری آواس کا افتتاح کریں گے۔ اس پروجیکٹ کو کے او پی ٹی نے سندر بن کے گوسابا میں پورانچل کلیان آشرم کے ساتھ شروع کیا ہے جو اکھل بھارتیہ ون واسی کلیان آشرم سے الحاق شدہ ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-138
(Visitor Counter : 88
یو پی ایس سی
بھرتی سے متعلق نتائج جنھیں یو پی ایس سی نے دسمبر 2020 میں قطعی شکل دی
نئی دہلی ،20جنوری،2021، یونین پبلک سروس کمیشن نے دسمبر 2020 کے دوران مندرجہ ذیل بھرتی نتائج کو قطعی شکل دی ہے۔ جن امیدواروں کی سفارش کی گئی ہے انھیں ڈاک کے ذریعے انفرادی طور پر مطلع کردیا گیا ہے۔
مکمل فہرست کے لیے یہاں کلک کیجیے
وزارت اطلاعات ونشریات
نوجوان اور مشہور مجاہدِ آزادی خودی رام بوس پر تیلگو بائیوپک 53ویں افی میں دکھائی گئی
میں چاہتا ہوں کہ سب خودی رام کے بارے میں جانیں، فلم میں جد و جہد آزادی کے بہت ہی کم معلوم حقائق دکھائے گئے ہیں: ہدایت کار ودیا ساگر راجو
#افی وڈ، 22 نومبر 2022
ترپن  ویں افی میں انڈین پینورما سیکشن کے تحت نوجوان، معروف مجاہد آزادی اور ہندوستان کی جد و جہد آزادی کے سب سے کم عمر شہیدوں میں سے ایک، خودی رام بوس پر تیلگو میں ایک بائیوپک آج دکھائی گئی۔
ہدایت کار ودیا ساگر راجو نے بائیوپک بنانے کا انتخاب اس وقت کیا جب انہوں نے تیسری بار ہدایت کار ی کا فیصلہ کیا، کیونکہ، جیسا کہ انہوں نے کہا ’’میں چاہتا ہوں کہ سب خودی رام کے بارے میں جانیں‘‘۔
افی کے موقع پر ایک پریس کانفرنس سے خطاب کرتے ہوئے ڈائریکٹر ودیا ساگر راجو نے کہا کہ اسکرپٹ کو تیار کرنے سے پہلے انہیں گہری تحقیق کرنی تھی۔ خودی رام کی زندگی اور آزادی کی تحریک کے اہم واقعات اور شخصیات ، جیسے کہ بنگال کی تقسیم اور رابندر ناتھ ٹیگور، سوامی وویکانند، سسٹر نویدیتا، بریندر ناتھ گھوش اور دیگر ایک ساتھ جڑے ہوئے ہیں ۔ فلم میں جدوجہد آزادی کے بارے میں وہ حقائق بھی دکھائے گئے ہیں جن کا علم بہت کم لوگوں کو ہے۔ جیسے چھ وکیلوں نے خودی رام کا مقدمہ لڑا تھا۔ اس زمانے کے معروف وکیل نریندر کمار باسو نے خودی رام کا مقدمہ لڑا تھا، حالانکہ وہ اسے جیت نہیں سکے۔ یہ دکھایا گیا ہے کہ ہندوستان کا پہلا جھنڈا سسٹر نویدیتا نے ڈیزائن کیا تھا اور یہ اس فلم کا بہت اہم پلاٹ ہے۔ ایک اور اہم تاریخی واقعہ، ملک میں پہلی صوتی ریکارڈنگ جو 1906 میں ہوئی تھی ، ہے جس میں رابندر ناتھ ٹیگور نے وندے گایا تھا۔
ودیا ساگر راجو نے کہا ’’جب ہماری ٹیم نے خودی رام کی تاریخ پر نظر ڈالی، تو ہم نے دیکھا کہ دکھانے کے لیے بہت سی چیزیں تھیں۔اسکرپٹ ہمیں بنگال میں تقسیم کی ہولناکیوں سے گزارتی ہے، جس میں بہت سے تاریخی کردار شامل ہیں۔ میں نے بایوپک کو تھوڑا وسیع بنانے کی کوشش کی ہے‘‘۔
ہدایت کار، پوری کاسٹ اور عملے کو فلم کو اچھی طرح سے منظر عام پر لانے کا کریڈٹ دیتے ہیں۔ اس میں کام کرنے والے سینئر ٹیکنیشن جانتے تھے کہ اسکرپٹ کو کیسے زندہ کیا جائے۔ انہوں نے کہا کہ ’’وہ فلم کے پس پردہ ہیں، لیکن میرے لیے وہ سب سے آگے ہیں‘‘۔
نئے اداکار راکیش جاگرلامودی، جنہوں نے ٹائٹل رول ادا کیا ہے، اپنی پہلی فلم میں ایک مجاہد آزادی کا کردار ادا کرنے پر خوشی کا اظہار کیا۔ انہوں نے انکشاف کیا کہ تاریخی حقیقی زندگی کے کردار کو پیش کرنا ان کے لیے تھوڑا چیلنجنگ تھا۔ لیکن، ٹیم کی حمایت نے اسے آسانی کے ساتھ کرنے میں مدد کی ۔ راکیش نے کہا کہ وویک اوبرائے، اتل کلکرنی، نصیر اور دیگر سینئر اداکاروں کے ساتھ کام کرنا ایک ڈیبیو کرنے والے کے لیے سیکھنے کا ایک بھرپور تجربہ تھا۔
ودیا ساگر راجو نے کہا کہ فائن ٹیوننگ، کمال، منٹ کی تفصیلات، ثقافت اور کرداروں کو اپنانا فلم سازی کے اہم عناصر ہیں۔ علاقائی فلموں پر بات کرتے ہوئے، انہوں نے کہا ’’دنیا بھر میں تمام جذبات ایک جیسے ہیں۔ اس لیے علاقائی فلمیں بھی بین الاقوامی سامعین کو پسند آتی ہیں۔
ڈائریکٹر نے مزید کہا کہ جب ملک نے ’آزادی کا امرت مہوتسو‘منانا شروع کیا تو ہم نے اپنے قابل احترام مجاہدین آزادی پر فلم بنانے کا سوچا۔ ’’پھر ہم نے خودی رام کے ساتھ اپنا سفر شروع کیا‘‘۔
یہ فلم سات ہندوستانی زبانوں میں ریلیز کی جائے گی۔ خودی رام بوس بایوپک کی ٹیم نے کہا کہ ٹیم پارلیمنٹ میں آئندہ سرمائی اجلاس کے دوران ہندی ورژن کی نمائش کرنے کا منصوبہ بنا رہی ہے۔
۔۔۔۔۔۔۔۔۔۔۔
ش ح۔ م م۔ ن ا۔
U-12842
(Visitor Counter : 136
وزارت سیاحت
وزارت سیاحت نے سیاحتی خدمات فراہم کرنے والوں کے لئے کیپا سٹی بلڈنگ فار سروس پروائڈرس  کے تحت ایک ہنر مندانہ تربیتی پروگرام کا نفاذ کیا: جناب جی کشن ریڈی
یہ معلومات وزیر سیاحت جنا ب جی کشن ریڈی نے آج راجیہ سبھا میں ایک سوال کے تحریری جواب میں دی ۔
وزارت سیاحت اپنی سودیش درشن کی اسکیموں اور ’نیشنل مشن آن پلگریمیج ریجوینیشن اینڈ اسپرچوئل، ہیریٹیج آگمینٹیشن ڈرائیو ‘ کے تحت ملک میں سیاحت کے بنیادی ڈھانچے کی ترقی کے لیے مالی مدد فراہم کرتی ہے جس میں دوسرے درجے کے مقامات بھی شامل ہیں۔ سودیش درشن اسکیم کے تحت، سیاحت کی وزارت نے 2014-15 سے ہیریٹیج تھیم کے تحت 10 پروجیکٹوں سمیت مختلف تھیمز میں 76 پروجیکٹوں کو منظوری دی ہے۔ وزارت کی پرشاد اسکیم کا مقصد شناخت شدہ زیارت گاہوں اور ورثے کے مقامات کی مربوط ترقی کرنا ہے۔
مزید برآں، وزارت سیاحت ،سیاحتی خدمات فراہم کرنے والوں کے لیے اہلیت سازی برائے سروس پرووائیڈرز  اسکیم کے تحت امیدواروں کی ملازمت میں اضافہ کرنے کے لیے ہنر مندانہ تربیت کا پروگرام نافذ کرتی ہے۔ اس تربیت میں نئے امیدوار، ری اسکلنگ اور اپ اسکلنگ کے امیدوار شامل ہیں جو پہلے سے ہی مہمان نوازی کے شعبے میں کام کر رہے ہیں۔ یہ تربیتی پروگرام پورے ہندستان کی سطح پر ہے جس میں دوسرے درجے کے شہر بھی شامل ہیں۔
سیاحت کی وزارت نے ڈیسٹینیشن بیسڈ اسکل ڈیولپمنٹ ٹریننگ پروگرام شروع کیا تھا ،جو مالی سال 20-2019سے موثر ہے جس کا مقصد سیاحوں کے لیے تمام خدمات فراہم کرنے والوں کی صلاحیتوں کو اپ گریڈ کرنے اور ان کی تعمیر کے لیے سیاحتی مقام پر ہی ایک ہمہ جہت تربیتی منصوبہ لانا ہے۔
وزیراعظم کا دفتر
بھارت-آسٹریلیا سرکولر اکانومی ہیکاتھنکی اختتامی تقریب سے وزیر اعظم کے خطاب کا متن
دوستو،
گزشتہ سال جون میں ، وزیر اعظم موریسن اور میں نے سرکولر اکانومی پر ایک ہیکاتھن منعقد کرنے کے امکانات پر تبادلہ خیال کیا تھا۔
میں خوش ہوں کہ ہماری یہ سوچ بہت جلد حقیقت بن گئی ۔
میں اپنے محبوب دوست ، وزیر اعظم اسکاٹ موریسن کا اس مشترکہ پہل کی حمایت کے لئے شکریہ ادا کرتا ہوں۔
میں کووڈ-19 وباء کے باوجود تمام شرکاء کی ان کے عزم کے لئے بھی ستائش کرتا ہوں۔
میرے لئے آپ سبھی فاتح ہیں۔
دوستو،
چونکہ انسانیت آب و ہوا میں تبدیلی سے پیدا ہوئے چیلنجوں کا سامنا کررہی ہے، اس ہیکاتھن کا تصور پوری دنیا کے لئے اہمیت کا حامل ہے۔
کھپت پر مبنی معیشت کے ماڈل نے ہمارے کرہ ارض پر کافی بوجھ ڈال دیا ہے۔
ہمیں نہیں بولنا چاہئے کہ ہم جو کچھ اس کرہ ارض پر ہے، اس کے مالک نہیں ہے، بلکہ صرف آنے والی تمام نسلوں کے لئے ایک امین ہے۔
یہ کافی نہیں ہے کہ ہم پروڈکشن کے اپنے عمل کو مزید کارگر اور کم آلودگی والا بنائیں۔
اس کا کوئی مطلب نہیں کہ کوئی کتنی رفتار سے یا سست رفتار سے ڈرائیونگ کرتا ہے، اگر سمت غلط ہے تو وہ غلط منزل پر پہنچے گا۔
اور اس لئے، ہمیں صحیح سمت طے کرنے ہوگی۔
ہمیں اپنے صرف کے طریقوں پر غور کرنا ہوگا اور ہم کیسے اپنے ماحولیاتی اثرات کو کم کرسکتے ہیں۔
یہیں سے سرکولر اکانومی کا تصور پیدا ہوتا ہے۔
یہ ہمارے بہت سے چیلنجوں کو حل کرنے میں ایک اہم قدم ہوسکتا ہے۔
ریسائکلنگ ، اشیاء کے دوبارہ استعمال ، فضول اشیاء کا خاتمہ اور وسائل کی کارکردگی کو بہتر بنانا ہمارے طرز زندگی کا حصہ ہونا چاہئے۔
اس ہیکاتھن نے بھارت اور آسٹریلیا کے طلباء ، اسٹارٹ اَپس اور انٹرپرینیورس کی طرف سے اختراعی حل دیکھے ہیں۔
یہ اختراعات سرکولر اکانومی کے فلسلفے کے تئیں آپ کے عزم کو ظاہر کرتی ہیں۔
مجھے کوئی شبہ نہیں ہے کہ آپ کی اختراعات سرکولر اکانومی کے سولیوشن میں سبقت لے جانے میں ہمارے دونوں ملکوں کی حوصلہ افزائی کریں گی۔
اور اس کے لئے ہمیں اسکیل اَپ اور ان خیالات کو اِنکیوبیٹ کرنے کے لئے طریقہ کار بھی تلاش کرنے ہوں گے۔
دوستو،
نوجوان کی طاقت نئے خیالات اور اختراعات کے تئیں کشادگی اور خطرات کا سامنا کرنے کی صلاحیت سے آتی ہے۔
آج کے نوجوان شرکاء کی توانائی اور جوش و خروش بھارت اور آسٹریلیا کے درمیان ترقی پسندانہ شراکت داری کی یہ ایک علامت ہے۔
مجھے اپنے نوجوانوں کی توانائی ، جدت طرازی اور مختلف سوچ پر پورا بھروسہ ہے۔
وہ نہ صرف ہمارے دونوں ملکوں کے لئے، بلکہ پوری دنیا کے لئے سولیوشن فراہم کرسکتے ہیں۔
بھارت اور آسٹریلیا کے درمیان مضبوط شراکت داری کووڈ کے بعد کی دنیا کی تشکیل میں ایک اہم رول ادا کرے گی۔
اور ہمارے نوجوان ، ہمارے نوجوان جدت طراز ، ہمارے اسٹارٹ اَپس، اس شراکت داری میں پیش پیش رہیں گے۔
شکریہ!
آپ کا بہت بہت شکریہ!
مکانات اور شہری غریبی کے خاتمے کی وزارت
ڈی ڈی اے نے 18 پروجیکٹوں کے رجسٹریشن کے لئے آر ای آر اے ،دہلی میں درخواست دی ہے
دہلی ڈیو لپمنٹ اتھارٹی نے سال 2019 سے 18 پروجیکٹوں کے رجسٹریشن کے لئے دہلی کی ریئل اسٹیٹ ریگولیٹری اتھارٹی میں درخواست دی ہے۔دہلی ریگولیٹری اتھارٹی نے درخواستوں کو پروسس کرنے کے بعد ڈی ڈی اے کو کچھ مخصوص خامیوں کے بارے میں آگاہ کیا ہے۔اس کے بعد ڈی ڈی اے نے ریئل اسٹیٹ  دائر کی۔جسے ریگولیٹری اتھارٹی نے 20 دسمبر 2021 کے اپنے حکم کے ذریعہ خارج کردیا تھااور ڈی ڈی اے کو ہدایت دی تھی کہ وہ رجسٹریشن کے لئے اپنی درخواست میں خامیوں کو دور کرے۔ڈی ڈی اے نے ریرا کے تحت ڈی ڈی اے پروجیکٹوں کے رجسٹریشن کی ضرورت کے خلاف ریئل اسٹیٹ اپیلی ٹریبونل کے سامنے اپیل دائر کی ہے۔ابھی تک ڈی ڈی اے کا کوئی پروجیکٹ ریر اکے تحت رجسٹر نہیں ہوا ہے۔
ریرا کی دفعہ تین کسی بھی ریئل اسٹیٹ پروجیکٹ کی تشہیر ،مارکیٹنگ ،بکنگ ،فروخت یا فروخت کے لئے پیش کش ،یا کسی بھی طریقے سے خریدنے کے لئے افراد کو مدعو کرنے سے پہلے پرموٹر کے ذریعہ اس کے رجسٹریشن کو لازمی کرتی ہے۔اس کے علاوہ ،ریرا کی دفعہ 59 ریئل اسٹیٹ پروجیکٹ کے غیر رجسٹریشن کے معاملے میں پرموٹر پر جرمانہ لگانے کا التزام کرتی ہے ۔ ریرا کے تحت پروجیکٹوں کا رجسٹریشن نہ کرنے پر پرائیویٹ سیکٹر کی ریئل اسٹیٹ کمپنیوں کے خلاف مختلف ریاستوں اور مرکز کے زیر انتظام علاقوں کی ریئل اسٹیٹ ریگولیٹری اتھارٹیز کے ذریعہ کی گئی کارروائی سے متعلق ڈاٹا /معلومات مرکزی طور پر نہیں رکھی جاتی ہیں۔
یہ معلومات آج راجیہ سبھا میں ہاؤسنگ اور شہری امور کے وزیر مملکت جناب کوشل کشور نے ایک تحریری جواب میں فراہم کیں۔
وزیراعظم کا دفتر
وزیر اعظم نے توتی کورِن بندرگاہ پر شجرکاری سے متعلق پہل قدمی کی ستائش کی
وزیر اعظم جناب نریندر مودی نے توتی کورِن بندرگاہ پر شجرکاری سے متعلق پہل قدمی کی ستائش کی۔
بندرگاہوں، جہاز رانی اور آبی راستوں کی وزارت کے ذریعہ توتی کورِن بندرگاہ پر سال 2022 میں، 10 ہزار پودے لگائے گئے تھے جو، اب درخت کی شکل اختیار کر رہے ہیں اور یہ آئندہ پیڑھیوں کے لیے مفید ثابت ہوں گے۔
بندرگاہوں، جہاز رانی اور آبی گزرگاہوں کی وزارت کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹویئٹ کیا؛
’’ماحولیات کے تحفظ کی سمت میں اس نیک اور دور اندیشانہ کوشش کے لیے @vocpa_tuticorin کو بہت بہت مبارکباد۔‘‘